Jamaikaanse Patois (Patois; Engels: Jamaican Patois) is 'n Engels-gebaseerde Kreools wat deur sowat 3 miljoen mense op die eilandnasie Jamaika gepraat word. Dit is die tweede mees verspreide Kreools van die Karibiese gebied ná Haïtiaanse Kreools. Jamaikaanse Patois dien de facto as nasionale taal van Jamaika. Die woord Patois is van Franse oorsprong en verwys na 'n plaaslike dialek. Jamaikaanse Patois het uit Engels ontwikkel, maar sluit ook leenwoorde uit Afrikatale soos Akan, Ewe, Fula, Igbo, Joroeba, Kongo en Wolof in. Jamaikaanse Patois is veral bekend as moedertaal van verskeie Jamaikaanse musici soos Bob Marley en het as gevolg van Reggae se wêreldwye gewildheid en sukses internasionale bekendheid verwerf. "Ethnologue: Languages of the World, Seventeenth edition, Jamaican Creole English" (in Engels). Ethnologue. Geargiveer vanaf die oorspronklike op 11 Mei 2020. Besoek op 17 Augustus 2019. (en) Adams, L. Emilie (1991). Understanding Jamaican Patois. Kingston: LMH. ISBN 976-610-155-8. (en) Chang, Larry (2014). Biesik Jumiekan: Introduction to Jamaican Language. Washington, D.C.: Chuu Wod. ISBN 978-0-9773391-8-1.